stanford-oval/wikipedia huggingface dataset:
אילון ערמון
תערוכות > תערוכות יחיד

2001 – "בעקרון" - סדרת כיסאות מתקפלים, גלריה פריסקופ, ת"א
2003 – "ימי החנוכה" - תערוכת צילומים, המכון הטכנולוגי חולון
2004 – "המחייה" – כיסאות נדנדה, גלריה הוראס ריכטר, יפו
2005 – "סקיצה" – חמישים ספרי סקיצות, גלריה ויטרינה, המכון הטכנולוגי חולון
2006 – "דמי חנוכה" – תכשיטים ממטבעות, גלריה לתכשיטים יעל הרמן, ת"א
2008 – "מגלומניה" – עיצוב דמויות בנושא זהות, בית האומנים, ת"א
2014 – "אוכף" – כיסאות ומושבי אופניים, גלריה ויטרינה, המכון הטכנולוגי חולון
2014 – "Saddled" – Belgrade Design Week
2016 - Take One - תערוכה ומכירה לכיסאות אופניים, גלריה סאגה, ת"א; Brooks, פסטיבל העיצוב בלונדון
2018 – "אני תלמיד של כיסא" – ספר אמן, סדרת תחריטים וכיסאות, בית בנימיני, ת"א
תערוכות > תערוכות קבוצתיות נבחרות

2003 – "קומבינה קומפלט" – גלריה פריסקופ, ת"א
2005 – promisdesign – פסטיבל העיצוב ברלין, תערוכת הרהיטים הבינ"ל בקופנהגן, תערוכת העיצוב במילאנו
2006 – new design from Israel – מוזאון Cooper Hewitt, ניו יורק, ארצות הברית
2006 – Re-Oriented Design Israel – הביאנאלה לעיצוב בינ"ל, צרפת
2010 - "רצפים; זהויות – תכשיט ישראלי 5" – הביאנלה לתכשיטים, מוזאון ארץ ישראל, ת"א
2010 – "ישיבת הסדר" – גלריה פרדיגמה, ת"א
2011 – "כלים טכנו. לוגיים - הביאנלה השישית לקרמיקה", מוזאון ארץ ישראל, ת"א
2011 – "סיפורי סבתא", גלריה פרדיגמה, ת"א
2011 – "שולחנות צד", גלריה פרדיגמה, ת"א
2011 – "הישן החדש: עיצוב בהווה מתמשך", מוזיאון העיצוב, חולון
2012 – "מאה שנות כדורגל בישראל", מוזאון ארץ ישראל, ת"א
2013 – "ללא מעצורים", מוזיאון העיצוב, חולון
2016 – "חומרים חכמים חומרים טיפשים", גלריה ויטרינה, המכון הטכנולוגי חולון
2016 - "&YES", מוזיאון הטריאנאלה במילאנו, במסגרת שבוע העיצוב, איטליה
2016 – "משחק כיסאות", הגלריה במרכז האקדמי ויצו חיפה
2016 – "תורת המחברים", גלריה ויטרינה, המכון הטכנולוגי חולון
2016 – "מבט על", מוזאון העיצוב חולון
2017 – "הדפסים קטנים", זיקית סטודיו
2017 – "חפץ אלים", גלריה ויטרינה, המכון הטכנולוגי חולון
2017– "שרפרפים", גלריה ויטרינה, המכון הטכנולוגי חולון
2017 –"מלחמת הכוכבים" פרויקט בשיתוך פעולה עם דיסני
2017-2018 – "על הניסים" גלריה סאגה, ת"א
2018 – "בין לבין", גלריה פריסקופ, ת"א
2018 – "שיבוש", גלריה ויטרינה, המכון הטכנולוגי חולון
2018 – "זמנים" גלריה ויטרינה, המכון הטכנולוגי חולון
2018 –"basecamp", בית האדריכל, יפו
2018 – "מכונת הזמן", מוזיאון העיצוב חולון
2018 – "terracotta rave", בית בנימיני
הערות שוליים

↑  תומר ספקטור,'"`UNIQ--nowiki-00000000-QINU`"'ריאיון עם המעצב אילון ערמון, 2011, באתר מגזין מוזאון העיצוב חולון, ‏20/09/2011
↑  על התערוכה, באתר מגזין מוזאון העיצוב חולון
↑  'אני תלמיד של כיסא', שבתאי, אהרון. שבע פואמות., חרגול, עם עובד, ת"א, 2013
↑  גלית ראוכוורגר,'"`UNIQ--nowiki-00000004-QINU`"'אני תלמיד של כסא | אילון ערמון, באתר בית בנימיני, ‏אוגוסט 2018'"`UNIQ--nowiki-00000004-QINU`"'(ארכיון)
↑  סיגל נמיר,'"`UNIQ--nowiki-00000006-QINU`"'על התערוכה Take One, באתר מגזין DesignZoom, ‏יולי 2016
↑  על הביאנאלה לתכשיטים, באתר ארכיון מוזיאון ארץ ישראל
↑  על הביאנאלה השישית לקרמיקה, באתר ארכיון מוזיאון ארץ ישראל
↑  עמרי הרצוג,'"`UNIQ--nowiki-0000000A-QINU`"'על התערוכה "הישן החדש", באתר מגזין מוזאון העיצוב חולון
↑  על התערוכה "חומרים חכמים חומרים טיפשים" במגזין מוזאון העיצוב
↑  סיגל נמיר,'"`UNIQ--nowiki-0000000D-QINU`"'על התערוכה "חומרים חכמים חומרים טיפשים", באתר מגזין DesignZoom
↑  אודות התערוכה "משחק כיסאות", באתר מגזין מוזיאון העיצוב חולון
↑  יובל סער,'"`UNIQ--nowiki-00000010-QINU`"'אודות התערוכה "תורת המחברים", באתר מגזין פורטפוליו
↑  מירב אשריאן ואביה מאיר,'"`UNIQ--nowiki-00000012-QINU`"'משקפיים במוזיאון העיצוב, באתר מגזין כולעיצוב, ‏09.01.2017
↑  יובל סער,'"`UNIQ--nowiki-00000014-QINU`"'אודות התערוכה "חפץ אלים", באתר מגזין פורטפוליו, ‏מרץ 2017
↑  יובל סער,'"`UNIQ--nowiki-00000016-QINU`"'אודות התערוכה "שרפרפים", באתר מגזין פורטפוליו, ‏ינואר 2017
| --- | --- |
בקרת זהויות :  NLI: 987007502654605171  ULAN: 500482073  VIAF: 308273012   WorldCat (עם VIAF): 308273012 
חנות שעיצב ערמון
ספר אמן- " בית בנימני"
מתוך תערוכת "אני תלמיד של כיסא
מכבש הלבבות
לורנס קסדן

| --- | --- |

לורנס קסדן בכנס קומיק-קון, סן דייגו, קליפורניה, 2015
 לידה:  14 בינואר 1949 (בן 76) ארצות הברית מיאמי, פלורידה
 שם לידה:  Lawrence Edward Kasdan 
 מדינה:  ארצות הברית 
 תקופת הפעילות:  מ-1980 
 עיסוק:  תסריטאי, במאי קולנוע ומפיק
 מקום לימודים:  אוניברסיטת מישיגן  Morgantown High School  The Center for Early Education 
 יצירות בולטות:  מלחמת הכוכבים - פרק 5: האימפריה מכה שנית   מלחמת הכוכבים - פרק 6: שובו של הג'דיי   מלחמת הכוכבים - פרק 7: הכוח מתעורר   סולו: סיפור מלחמת הכוכבים   שודדי התיבה האבודה   שומר הראש
 בן או בת זוג:  Meg Kasdan (28 בנובמבר 1971–?) 
 צאצאים:  ג'ייק קסדן, ג'ון קסדן 
 פרסים והוקרה:  פרס לורל לתסריטאות (2006)  פרס דב הזהב (1992)  פרס הוגו להצגה הדרמטית (1981, 1982, 1984) 
 פרופיל ב-IMDb
 
לורנס אדוארד קסדן (באנגלית: Lawrence Edward Kasdan; נולד ב-14 בינואר 1949) הוא תסריטאי, במאי ומפיק סרטים אמריקאי-יהודי. קסדן היה מעורב בהפקתם של סרטים בסדרת "מלחמת הכוכבים" והיה מועמד לפרס אוסקר על עבודתו על הסרטים "החברים של אלכס", "תייר מזדמן" ועל הסרט "גרנד קניון" שזכה בפרס דב הזהב בפסטיבל ברלין.
ביוגרפיה

קסדן נולד במיאמי למשפחה יהודית וגדל במדינת וירג'יניה המערבית. הוא למד חינוך באוניברסיטת מישיגן ולאחר שלא הצליח להשיג משרת הוראה החל לעסוק בפרסום ובמקביל כתב תסריטים. ב-1976 מכר קסדן את התסריט לסרט "שומר הראש" לחברת האחים וורנר. דיאנה רוס וסטיב מקווין היו אמורים לככב בתפקידים הראשיים אך הפקת הסרט התעכבה והסרט יצא לבסוף לאקרנים ב-1992 עם ויטני יוסטון וקווין קוסטנר בתפקידים הראשיים.
קסדן כתב את התסריט של הסרט "Continental Divide" שהופק ב-1981 על ידי חברת אמבלין אינטרטיינמנט בבעלותו של סטיבן ספילברג. לאחר מכן התבקש קסדן על ידי ג'ורג' לוקאס לסייע בפיתוח התסריט של הסרט "שודדי התיבה האבודה" שהיה הראשון בסדרת סרטי אינדיאנה ג'ונס. קסדן המשיך לשתף פעולה עם לוקאס בעבודתם על הסרטים "האימפריה מכה שנית" ו"שובו של הג'דיי" בסדרת סרטי "מלחמת הכוכבים". בשנות ה-80 החל קסדן לעסוק גם בבימוי ובהפקת סרטים. סרטו הראשון כבמאי היה הסרט "כחום הגוף", עבורו גם כתב את התסריט. כמו כן כתב קסדן את התסריט וביים את הסרט "החברים של אלכס" שהיה מועמד לשלושה פרסי אוסקר, בהם פרס אוסקר לתסריט ולסרט הטובים ביותר. קסדן היה מועמד לאוסקר גם על עבודתו על הסרט "תייר מזדמן" (שזיכה את ג'ינה דייוויס בפרס אוסקר לשחקנית המשנה הטובה ביותר) ו"גרנד קניון" (שזכה בפרס דב הזהב בפסטיבל ברלין). כמו כן קסדן כתב, ביים והפיק את המערבונים "סילברדו" ו"ואייט ארפ". קסדן חזר לעבוד על סדרת סרטי "מלחמת הכוכבים" כאשר השתתף בכתיבת התסריט לסרט השביעי בסדרה, שיצא לאקרנים ב-2015. כמו כן השתתף בכתיבת התסריט לסרט "סולו: סיפור מלחמת הכוכבים". בנובמבר 2015 אמר קסדן כי איננו מתכוון להיות עוד מעורב בסדרת סרטי "מלחמת הכוכבים" ולא השתתף בהפקת "אחרוני הג'דיי". במאי 2018 פורסם כי במסגרת הפקה של אולפני אמזון, קסדן יכתוב ויביים סרט המבוסס על חייה של מלכת היופי והפעילה החברתית נגד זכויות הלהט"ב אניטה בראיינט. ב-2022 עלתה בדיסני+ הסדרה הדוקומנטרית "אור & קסם" בבימויו של קסדן. הסדרה מספרת את ההיסטוריה של חברת האפקטים החזותיים לסרטי קולנוע Industrial Light & Magic‏ (ILM).
קסדן גם שיחק במספר תפקידים קטנים בסרטים. למשל, הוא גילם את הבמאי של דמותו של סטיב מרטין בסרט "גרנד קניון" ואת הפסיכיאטר של דמותו של ג'ק ניקולסון בסרט "הכי טוב שיש".
קסדן נשוי למג, תסריטאית ואב לשני בנים, ג'ייק וג'ונתן שהם גם כן תסריטאים ובמאים. קסדן שיתף פעולה עם בני משפחתו בעבודתו. ב-2016, בפסטיבל הסרטים היהודי של אטלנטה, הוענק לקסדן פרס מיוחד על תרומתו לקולנוע.
פילמוגרפיה נבחרת

| שנה | סרט | תפקיד |
| --- | --- | --- |
| 1980 | מלחמת הכוכבים - פרק 5: האימפריה מכה שנית | תסריטאי |
| 1981 | שודדי התיבה האבודה | תסריטאי |
| 1981 | כחום הגוף | במאי, תסריטאי |
| 1981 | קן לנשרים ולאוהבים | תסריטאי |
| 1983 | מלחמת הכוכבים - פרק 6: שובו של הג'דיי | תסריטאי |
| 1983 | החברים של אלכס | במאי, תסריטאי, מפיק |
| 1985 | סילברדו | במאי, תסריטאי, מפיק |
| 1987 | Cross My Heart | מפיק |
| 1988 | תייר מזדמן | במאי, תסריטאי, מפיק |
| 1989 | פתאום הורים | מפיק |
| 1991 | אני מת עלייך (אנ') | במאי |
| 1991 | גרנד קניון | במאי, תסריטאי, מפיק |
| 1992 | שומר הראש | תסריטאי, מפיק |
| 1992 | משחקים בבית הקברות | מפיק |
| 1994 | ואייט ארפ | במאי, תסריטאי, מפיק |
| 1995 | נשיקה צרפתית | במאי |
| 1998 | סיפור מטוגן | מפיק |
| 1999 | החברים של ממפורד | במאי, תסריטאי, מפיק |
| 2003 | לוכד החלומות | במאי, תסריטאי, מפיק |
| 2006 | לעשות טלוויזיה | מפיק |
| 2007 | לך תבין נשים | מפיק |
| 2012 | עצם העניין | במאי, תסריטאי, מפיק |
| 2015 | מלחמת הכוכבים - פרק 7: הכוח מתעורר | תסריטאי, מפיק |
| 2018 | סולו: סיפור מלחמת הכוכבים | תסריטאי, מפיק |
| 2022 | אור & קסם | מפיק |
הערות שוליים

↑  Person Of The Week: Lawrence Kasdan, The Star Of ‘I Am Your Father’, Jewish Business News, ‏3 בדצמבר 2015
↑  Melissa Ursula Dawn Goldsmith, Anthony J. Fonseca, Paige A. Willson.,'"`UNIQ--nowiki-00000001-QINU`"'The Encyclopedia of Musicians and Bands on Film, Lanham:'"`UNIQ--nowiki-00000001-QINU`"'Rowman & Littlefield, 2016
↑  Graeme McMillan,'"`UNIQ--nowiki-00000003-QINU`"'Han Solo's 2018 Spotlight Will Be Lawrence Kasdan's Last 'Star Wars' Movie (Report), The Hollywood Reporter, ‏November 10, 2015
↑  Borys Kit, Mia Galuppo,'"`UNIQ--nowiki-00000005-QINU`"''Star Wars' Franchise Writer Lawrence Kasdan to Tackle Anita Bryant Movie for Amazon (Exclusive), The Hollywood Reporter, ‏May 30, 2018
↑  Joseph Schmidt,'"`UNIQ--nowiki-00000007-QINU`"''Solo: A Star Wars Story' Is a Kasdan Family Affair, Comicbook, ‏February 12, 2018
↑  A. O. Scott,'"`UNIQ--nowiki-00000009-QINU`"'When Dog Disappears, the Humans Seem Lost, New York Times, ‏April 19, 2012
↑  Jacques Couret,'"`UNIQ--nowiki-0000000B-QINU`"'Q&A: Lawrence Kasdan gets AJFF Icon Award; chats about the new Han Solo movie, career and film industry, Atlanta Business Chronicle, ‏May 23, 2016
| --- | --- |
בקרת זהויות :  NLI: 987007342043805171  PLWABN: 9810666605605606  BNE: XX1091718  BnF: cb12615826s (data)  CiNii: DA01745822  GND: 119350637  ISNI: 0000 0000 6301 3539  LCCN: n81100123  NDL: 00469286  NKC: xx0022069  NTA: 069553718  SELIBR: 192988  SNAC: w6tq67pn  SUDOC: 066909910  VIAF: 7508894   WorldCat (עם VIAF): 7508894
טוד מקפרלן

| --- | --- |

טוד מקפרלן בכנס קומיק-קון 2011
 לידה:  16 במרץ 1961 (בן 63) קלגרי, קנדה 
 מדינה:  קנדה, ארצות הברית 
 לאום:  קנדהקנדי
 עיסוק:  כותב קומיקס, מאייר, פרסומאי
 מקום לימודים:  אוניברסיטת מזרח וושינגטון, William Aberhart High School, Sir Winston Churchill High School, Spokane Falls Community College 
 שפות היצירה:  אנגלית 
 תחום כתיבה:  קומיקס
 יצירות בולטות:  Spawn The Amazing Spider-Man The Incredible Hulk Infinity Inc
 הושפע מ:  אלן מור פרנק מילר ג'ק קירבי קצוהירו אוטומו, אקירה
 מספר צאצאים:  3 
 פרסים והוקרה:  Inkpot Award, ‏1992 National Cartoonist Society Award, ‏1992 NFL אמן השנה, 2005
 mcfarlane.com
 
טוד מקפרלן (באנגלית: Todd McFarlane; נולד ב-16 במרץ 1961 בקלגרי, אלברטה) הוא כותב, מאייר ופרסומאי קנדי וכן מעצב צעצועים ויזם, הידוע על עבודתו בתחום הקומיקס, בעיקר בזכות סדרת הפנטזיה המצליחה Spawn.
קריירה

מאמצע שנות ה-80 ועד סופם, מקפרלן כתב ואייר עבור חברת DC קומיקס, בחוברות אינסופיות בע"מ, Detective Comics #576-578 והמיני סדרה "פלישה!". בסוף שנות ה-80 ותחילת שנות ה-90 של המאה ה-20, מקפרלן התפרסם בזכות עבודתו בסדרת חוברות ספיידרמן של חברת מארוול קומיקס. בשנת 1992 הוא עזר בהקמתה של חברת אימג' קומיקס, והוציא את האנטי גיבור של תורת הנסתר שלו, ספון, ממגירת התכנונים ועידכן אותו לשנות ה-90. ספון הפך לדמות פופולרית ועודד את יצירתן של דמויות קומיקס שבבעלות מחבריהן.
מאז עזב את עבודת האיור על ספון בחוברת מספר 70 (פברואר 1998), מקפרלן אייר פחות ופחות, ויותר התרכז ביזמות, כמו ליין הצעצועים McFarlane Toys וכן סטודיו לסרטי קולנוע ואנימציה טוד מקפרלן אנטרטיינמנט. מקפרלן היה שותף פעיל של קבוצת ה-NHL אדמונטון אוילרס, אך מאז מכר את מניותיו. הוא מעריץ נלהב של כדור בסיס ואוסף כדורי בסיס מרחבי ההיסטוריה.
מקפרלן נכנס להיכל התהילה של יוצרי הקומיקס הקנדי ב-18 ביוני 2011 בפרסי ג'ו שוסטר אשר בעיירת הולדתו.
ביבליוגרפיה > DC קומיקס

All-Star Squadron #47 (יחד עם מייק קלארק) 1985
Detective Comics #576-578 (באטמן: שנה שנייה) 1987
Infinity, Inc #14-37 (אמנות מלאה); Annual #1-2 (עם אמנים אחרים) 1985-1987
Invasion!, מיני סדרה, #1-2 1989
ביבליוגרפיה > אימג' קומיקס

Cyberforce #8 ‏(1994)
Image Comics Summer Special #1‏ 2004
Spawn #1-15, 21-24 (אמנות מלאה); 26-33 (יחד עם גרג קפולו) 1992–1995
Spawn\Batman #1‏ 1994
ביבליוגרפיה > מארוול קומיקס

The Amazing Spider-Man #298-323, 325, 328 ‏1988–1990
Coyote #11-14 ‏1985
Daredevil #241 ‏1987
G.I. Joe: A Real American Hero #60 ‏1987
G.I. Joe Special #1 ‏1995
Incredible Hulk #330-334, 336-345 ‏1987–1988
Marvel Holiday Special (ספיידרמן) 2004
Spectacular Spider-Man Annual #10 ‏1990
Peter Parker: Spider-Man #1-14, 16 ‏1990-1991
Spitfire And The Troubleshooters #4 ‏1987
פוריה עילית

| --- | --- |

מדינה: ישראל ישראל
מחוז: הצפון
מועצה אזורית: עמק הירדן
גובה ממוצע: ‎137 מטר
תאריך ייסוד: 1955
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 1,398 תושבים
    - מתוכם, תושבי ישראל: 1,392 תושבי ישראל
 מפת מיקום  מפה דינמית   (למפת הגליל העליון מוגדלת) פוריה עילית(למפת הגליל העליון רגילה) פוריה עילית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פוריה עילית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פוריה עילית32°43′50″N 35°32′48″E﻿ / ﻿32.7304879082397°N 35.5467816107101°E﻿ / 32.7304879082397; 35.5467816107101  heמפת היישובים של מועצה אזורית עמק הירדן באדום - פוריה עילית בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

מועדון היישוב נחנך בספטמבר 2011
פּוֹרִיָּה עִלִּית הוא יישוב קהילתי באזור הצפון ליד העיר טבריה, השייך למועצה אזורית עמק הירדן. היישוב הוקם לראשונה ב־1912.
עם תחילת מלחמת העולם הראשונה, ב-1914 הופסקה ההתיישבות במקום והישוב ננטש. היישוב הוקם מחדש ב־1955 ופוריה עילית הייתה ליישוב מבחינה רשמית בעת היפרדותה מפוריה – נווה עובד בשנת 1991.
היסטוריה

היישוב הוקם כחווה של מפעל האחוזות בשנת 1912. החווה אוישה בעיקר בפועלים יהודים מפועלי העלייה השנייה שעבדו במקום. בין השנים 1919, מועד בו נעזבה האחוזה, ל־1940, עמד היישוב בשממונו. בשנת 1940 הופנתה למקום קבוצת הנוער העובד "אלומות", כמקום התיישבות ארעי. הקבוצה ישבה עד אז בזכרון יעקב ועסקה ב"כיבוש עבודה עברית", כפי שנקראה באותה עת תקופת העבודה השכירה במושבות. בין 1940 ל־1947 ישבה הקבוצה בפוריה, שיפצה את בתי אבן הבזלת שנותרו מן החווה וקיימה מסכת חיים קיבוצית. שם היישוב היה פוריה-אלומות. ב-1947, קיבלה קבוצת אלומות את אתר התיישבות הקבע בגבעת ביתניה עילית שמול פוריה. עם השנים קיבלה הגבעה את שמה של הקבוצה שהתיישבה עליה "קבוצת אלומות".
לפוריה עלה גרעין התיישבות חדש, והיישוב שב וקיבל את השם 'פוריה'. ב-1949 הקיבוץ פורק. מרבית חבריו עברו לקבוצת אלומות הסמוכה, אחרים התפזרו בכל רחבי הארץ.
מאז ועד 1955, עת בה הגיעה קבוצת פועלים להתיישב במקום.
מעמדו המוניציפלי של היישוב היה בלתי נהיר ורק בשנת 1991 הוא הפך ליישוב עצמאי בשם "פוריה עלית".
רוב התושבים מתפרנסים מעבודות חוץ.
על הר פוריה ממוקמות היום צורות התיישבות שונות כגון: שיכון ד' של טבריה, היישוב נווה עובד, בית החולים פוריה אשר הוקם בראשית שנות החמישים כבית החולים של טבריה ועמק הירדן; פוריה עלית; וכפר העבודה פוריה שהוקם ב-1949 כחלק ממפעל התיישבות ההר של יוסף ויץ.
חינוך

רוב ילדי פוריה לומדים בבתי הספר של עמק הירדן. אך עם זאת לוקחים חלק בחינוך המשלים המגוון הקיים ביישוב. בפוריה ישנן פעולות אחר הצהריים לכל גילאי בית ספר ( 6 - 18). ישנו גם צהרון לילדי כיתות א' - ו', גן, וקייטנות בחופש הגדול ובשאר חופשות השנה.
ספורט

בפוריה עילית קיימים שלושה מגרשי ספורט: מגרש קטרגל וכדורסל שסמוך למגרש דשא כדורגל ע"ש אורון שאול, ומגרש קטרגל וכדורסל נוסף.
ראו גם

פוריה – נווה עובד
פוריה – כפר עבודה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007588150105171  BnF: cb158647669 (data)  LCCN: no2007096452  VIAF: 143446737   WorldCat (עם VIAF): 143446737 
על קצה הרכס פוריה עילית, מתחת משני צידי הכביש,, פוריה כפר עבודה
איסקו

פרנסיסקו רומאן אלארקון סוארס (בספרדית: Francisco Román Alarcón Suárez; נולד ב־21 באפריל 1992), המכונה איסקו, הוא כדורגלן ספרדי המשחק בעמדת הקשר ההתקפי בריאל בטיס.
קריירה

איסקו החל את הקריירה בקבוצת המילואים של ולנסיה, וערך ארבע הופעות בקבוצה הבכירה של המועדון. בשנת 2011 חתם במאלגה ושיחק שנתיים במדיה. בעונת 2012/2013 העפיל עם הקבוצה לרבע גמר ליגת האלופות.
קריירה > ריאל מדריד

לקראת עונת 2013/2014 חתם בריאל מדריד, ששילמה עבורו 30 מיליון אירו. איסקו קיבל את חולצה מספר 23. בהופעת הבכורה שלו בקבוצה, במשחק נגד ריאל בטיס בישל שער לקארים בנזמה ובדקה ה־85 כבש את שער הניצחון בנגיחה. בעונתו הראשונה בקבוצה זכה עמה בגביע המלך ובליגת האלופות, כשהשתתף במשחק הגמר בתור שחקן מחליף.
לקראת עונת 2015/16 הוחלף מספרו מ־23 ל־22.
בעונת 2016/2017 איסקו תרם משמעותית לזכייה של ריאל מדריד באליפות ספרד ובליגת האלופות, בעונה שבה כבש 11 שערים ובישל שבעה, נתוניו הטובים ביותר.
ב־14 בספטמבר 2017 האריך איסקו את חוזהו בריאל מדריד עד שנת 2022.
קריירה > סביליה ובטיס

ב־1 ביוני 2022 עזב איסקו את ריאל מדריד, וב־6 באוגוסט חתם לשנתיים בסביליה. ב־19 באוגוסט ערך הופעת בכורה בקבוצה, בתיקו 1-1 נגד ריאל ואיאדוליד. בדצמבר 2022 שוחרר מהקבוצה.
ב־26 ביולי 2023 חתם איסקו בריאל בטיס לעונה אחת.
נבחרת ספרד

בשנת 2009 שיחק איסקו עם נבחרת הנערים של ספרד בגביע העולם בכדורגל עד גיל 17, וכבש שלושה שערים בטורניר, בו סיימה ספרד במקום השלישי. ב־2011 שיחק עם הנבחרת עד גיל 20 בגביע העולם בכדורגל עד גיל 20 שנערך בקולומביה, וכבש שער אחד במהלך הטורניר, בו הודחה נבחרתו ברבע הגמר.
ב־6 בפברואר 2013 ערך את הופעת הבכורה שלו בנבחרת הבוגרת של ספרד, במשחק ידידות מול נבחרת אורוגוואי. ביוני 2013 זכה איסקו עם הנבחרת הצעירה של ספרד בטורניר אליפות אירופה לנבחרות צעירות, שנערך בישראל. איסקו כבש שלושה שערים ואף נבחר לשחקן המצטיין של הטורניר.
ב־15 בנובמבר 2014 כבש את שערו הראשון במדי הנבחרת הבוגרת, בניצחון 0–3 על בלארוס במסגרת מוקדמות יורו 2016.
ב־27 במרץ 2018 כבש שלושער במשחק ידידות נגד נבחרת ארגנטינה בניצחונה של ספרד 1–6.
תארים

ליגת האלופות (5): 2013/2014, 2015/2016, 2016/2017, 2017/2018, 2021/2022
אליפות ספרד (3): 2016/2017, 2019/2020, 2021/2022
הסופר קאפ האירופי (3): 2014, 2016, 2017
גביע העולם לקבוצות (3): 2014, 2016, 2017
גביע המלך הספרדי: 2013/2014
הסופר קאפ הספרדי (3): 2017, 2020, 2021/2022
אליפות אירופה לנבחרות צעירות: 2013
פרס בראבו: 2013
פרס נער הזהב: 2012
פריצת השנה בליגה הספרדית: 2012
אליפות אירופה לנבחרות צעירות: נעל הארד 2013, נבחרת הטורניר 2013
הערות שוליים

↑  הודעת הפרידה באתר המועדון
↑  דף חדש: איסקו חתם לשנתיים בשורות סביליה, באתר ערוץ הספורט, 8 באוגוסט 2022
| נבחרת ספרד – אולימפיאדת לונדון 2012 |
| --- | --- | --- |
|  1 דה חאה •  2 אספיליקווטה •  3 דומינגס •  4 ח. מרטינס •  5 א. מרטינס •  6 אלבה •  7 אדריאן •  8 מוניאין •  9 רודריגו •  10 מאטה •   11 קוקה •  12 מונטויה • 13 בוטיה •  14 רומאו • 15 איסקו • 16 טייו • 17 הררה • 18 מריניו • מאמן: מייה |  1 דה חאה •  2 אספיליקווטה •  3 דומינגס •  4 ח. מרטינס •  5 א. מרטינס •  6 אלבה •  7 אדריאן •  8 מוניאין •  9 רודריגו •  10 מאטה •   11 קוקה •  12 מונטויה • 13 בוטיה •  14 רומאו • 15 איסקו • 16 טייו • 17 הררה • 18 מריניו • מאמן: מייה | ספרד |
| נבחרת ספרד – מונדיאל 2018 |
| --- | --- | --- |
|  1 דה חאה •  2 קרבחאל •  3 פיקה •  4 נאצ'ו •  5 בוסקטס •  6 אינייסטה •  7 סאול •  8 קוקה •  9 רודריגו •  10 טיאגו •   11 ואסקס •  12 אודריאוסולה • 13 קפה •  14 אספיליקווטה • 15 ראמוס • 16 מונראל • 17 אספאס • 18 אלבה • 19 קוסטה • 20 אסנסיו • 21 סילבה • 22 איסקו • 23 ריינה • מאמן: היירו |  1 דה חאה •  2 קרבחאל •  3 פיקה •  4 נאצ'ו •  5 בוסקטס •  6 אינייסטה •  7 סאול •  8 קוקה •  9 רודריגו •  10 טיאגו •   11 ואסקס •  12 אודריאוסולה • 13 קפה •  14 אספיליקווטה • 15 ראמוס • 16 מונראל • 17 אספאס • 18 אלבה • 19 קוסטה • 20 אסנסיו • 21 סילבה • 22 איסקו • 23 ריינה • מאמן: היירו | ספרד |
מנשה זלקה

מניסן מנשה זלקה (נולד ב-1 ביולי 1990) הוא כדורגלן ישראלי המשחק בעמדת הקשר האחורי והבלם בהפועל חדרה מליגת העל בה משמש כקפטן. זלקה נחשב לאחד השחקנים הגדולים של הפועל חדרה ולסמל המועדון.
קריירה > טרום-בוגרים

זלקה נולד באדיס אבבה שבאתיופיה, ועלה לישראל כשהיה בן שנה. הוא התחיל לשחק כדורגל בקבוצת הילדים של הפועל חדרה. בעונתו האחרונה בנערים, כשהקבוצה שיחקה בליגה א' מפרץ, הבקיע זלקה 17 שערים. בשתי עונות (ועוד משחק אחד ששיחק כחייל), כשקבוצתו שיחקה בליגה ארצית צפון לנוער, הבקיע זלקה 15 שערים בכל המסגרות. בגיל 18 התגייס זלקה לצה"ל לשירות קרבי בסיירת צנחנים, והפסיק לשחק כדורגל במסגרת קבוצתית באופן כמעט מוחלט למשך כ-3 שנים.
קריירה > בוגרים

בעונת 2012/2013 התחיל זלקה את קריירת הבוגרים שלו, במדי קבוצת נעוריו, הפועל חדרה. בעונה זו שיחקה הקבוצה בליגה א' צפון. בעונה הבאה עבר זלקה אחרי משחק ליגה אחד במדי חדרה לקבוצת מ.ס. גבעת אולגה, היריבה העירונית, עקב סכסוך משפטי עם הנהלת הקבוצה. בדרבי בין הקבוצות באותה עונה כבש זלקה את שער הניצחון. בעונת 2014/2015 שיחק זלקה במדי שלוש קבוצות שונות: הוא פתח אותה במדי מכבי דלית אל כרמל, חזר לגבעת אולגה לתקופה של כחודש וסיים את העונה בקבוצת מכבי צור שלום, כולן מליגה א' צפון.
את עונת 2015/2016 פתח במדי הפועל חדרה, אליה חזר לקדנציה שנייה, אחרי שהקבוצה אוחדה עם מ.ס. גבעת אולגה, ושינתה את שמה ל"הפועל חדרה גבעת אולגה". בעונה זו פתח זלקה ב-16 משחקים וכבש שני שערים. הקבוצה סיימה את הליגה הסדירה במקום השני, ולא הצליחה לעלות ליגה - אחרי שניצחה בשני משחקי פלייאוף ההעפלה הראשונים לליגה הלאומית, אך הפסידה בגמר המחוזות למועדון ספורט כפר קאסם. בעונת 2016/2017 סיימה הקבוצה במקום הראשון, מה שזיכה אותה בעליית ליגה אוטומטית, ללא צורך בפלייאוף, אחרי תקופה של כ-40 שנים מחוץ לשתי הליגות הגבוהות. בעונה זו המשיך זלקה להיות בורג מרכזי בקבוצה, כשהוא פותח ב-20 משחקים וכובש שער אחד.
בעונת 2017/2018 שיחק זלקה 33 משחקים במדי קבוצתו וכבש שער אחד, כאשר הקבוצה משלימה עליית ליגה שנייה ברציפות ומעפילה לליגת העל. בעונה זו החל לשמש כקפטן הקבוצה. בסיום העונה האריך זלקה את חוזהו בקבוצה גם לעונת 2018/2019, בה שיחקה הקבוצה בליגת העל. עונה זו היוותה עונה מצוינת עבור הקבוצה, שהגיעה לחצי גמר גביע המדינה, שיחקה בפלייאוף העליון בליגת העל וסיימה במקום השישי בליגה.
בשתי העונות הראשונות של הקבוצה בליגת העל הבקיע זלקה שער אחד בכל עונה, כאשר הוא ממשיך לשמש כקפטן הקבוצה וכבורג מרכזי בסגל השחקנים. בעונת 2021/2022 הבקיע זלקה 2 שערים, וספג בסך הכל 11 כרטיסים צהובים וכרטיס אדום אחד.
קריירה > קריירת נבחרות

בדצמבר 2021 קיבל הצעה לייצג את נבחרת אתיופיה, אך זלקה הבהיר כי הוא ייצג רק את ישראל.
חיים אישיים

זלקה נשוי לזהבה ומתגורר בחדרה מילדות, גדל בשכונת יוספטל בעיר. בתור ילד אהד את קבוצת מכבי תל אביב.
זלקה נעדר ממשחקי כדורגל באופן קבוע על מנת לשרת שירות מילואים קרבי בפלגת עורב בסיירת הצנחנים במילואים, דבר יוצא דופן לכדורגלן מקצועני, ובפרט בליגה הבכירה בישראל. בנוסף, זלקה מרצה בבתי ספר על חשיבות השירות בצה"ל.
במהלך התקופה בה שיחק בליגות הנמוכות ועד לעליית הפועל חדרה לליגת העל, עבד זלקה במחלקת השינוע בבית החולים הלל יפה שבחדרה.
ב-2019 השיא זלקה משואה בטקס הדלקת המשואות ביום העצמאות ה-71 למדינת ישראל, לצד הספורטאית הפאראלימפית, מורן סמואל, כייצוג לספורטאים הישראלים.
זלקה בעל תואר ראשון מטעם הקריה האקדמית אונו בחינוך וחברה, עם התמחות בספורט. זלקה מרבה להביע את דעותיו בנושא פעילות חברתית ואזרחית, בנושאי מחאת יוצאי אתיופיה, פיגוע הירי בחדרה, וטרור פלסטיני נגד יהודים בכלל.
לאחר טבח שבעה באוקטובר ופרוץ מלחמת חרבות ברזל התגייס לשירות המילואים.
הערות שוליים

↑  שומרת על הסמל: מנשה זלקה האריך חוזה בחדרה, באתר ONE‏, 26 ביוני 2022
1 2  מיכאל וייסרמן, הכוכב של חדרה: הניצחון הפרטי של מנשה זלקה, באתר Blinker חדרה, 31 בדצמבר 2013
↑  אם תרצו – מצדיעה למילואימניקים!, באתר אם תרצו
↑  עמית קרקו, ‏מנשה זלקה האריך חוזה לעונה בהפועל חדרה, באתר ONE‏, 20 ביוני 2018
↑  יגאל גולדשטיין, ‏מנשה זלקה: "לא אייצג נבחרת שאינה ישראל", באתר ערוץ הספורט, 17 בדצמבר 2021
↑  יגאל גולדשטיין,'"`UNIQ--nowiki-00000010-QINU`"'"בחצות אתם במיטה": כללי חדרה לחתונת זלקה, באתר ערוץ הספורט, ‏2 בפברואר 2023
↑  מנשה זלקה: "זכותי להביע את דעתי, לא אמרתי למי להצביע או לא", באתר וואלה, 28 במרץ 2022
↑  דין עמית, ‏בשיא מאבק העלייה: שחקן חדרה זומן למילואים, באתר ONE‏, 21 במרץ 2018
↑  '"`UNIQ--nowiki-00000014-QINU`"'עירד צפריר,'"`UNIQ--nowiki-00000015-QINU`"'מנשה זלקה: "עם כל הכבוד לאורי מלמיליאן, הוא לא שכב במארבים בעזה", באתר הארץ, 17 באפריל 2019
↑  מיכל רוזן,'"`UNIQ--nowiki-00000017-QINU`"'‏ואלו 16 מדליקות ומדליקי המשואות בטקס הממלכתי בהר הרצל, באתר דבר העובדים בארץ ישראל, 8 במאי 2019
↑  יאיר צוקר,'"`UNIQ--nowiki-00000019-QINU`"'‏"ליום שאחרי הפרישה": ארגון שחקני ושחקניות הכדורגל יזם מסלול לימודים אקדמי, באתר דבר העובדים בארץ ישראל, 23 בספטמבר 2020
↑  רענן ברנובסקי‏, זלקה לשחקני חדרה: "כולנו כואבים את המצב ונישאר יחד גם עכשיו", באתר וואלה, 28 במרץ 2022,  סלליך על מחאת יוצאי אתיופיה: "כשחיכינו בשקט לשינוי, זה לא עזר", באתר וואלה, 3 ביולי 2019